KBC में छत्रपति शिवाजी के सवाल पर अमिताभ बच्चन ने मांगी माफी, ट्वीट कर कहा- हमारा अपमान करने का...  
केबीसी में हुआ छत्रपति शिवाजी महाराज का अपमान
अमिताभ बच्चन ने इस तरह मांगी माफी
ट्वीट कर कही ये बात
सोनी टीवी पर प्रसारित होने वाले कार्यक्रम 'कौन बनेगा करोड़पति' (Kaun Banega Crorepati) उर्फ केबीसी (KBC) में छत्रपति शिवाजी महाराज (Chhatrapati Shivaji Maharaj) के संदर्भ में पूछे गए एक सवाल को लेकर विवाद खड़ा हो गया था. शो के मेकर्स पर आरोप लगाए गए कि सवाल के कारण, 17वीं शताब्दी के मराठा योद्धा का अपमान हुआ. केबीसी में पूछे गए उस सवाल को लेकर ट्विटर पर लोगों ने 'कौन बनेगा करोड़पति' के मेकर्स से माफी की मांग की थी. बीजेपी (BJP) की महाराष्ट्र इकाई के विधायक नितेश राणा ने भी शिवाजी महाराज (Chhatrapati Shivaji) के संबंध में दिए गए अपमानजनक संदर्भ के लिए शुक्रवार को माफी की मांग की.
No disrespect meant at all .. apologies if it has hurt sentiments .. https://t.co/ynPav4DYfO

अब हाल ही में, 'कौन बनेगा करोड़पति (Kaun Banega Crorepati)' के मेकर्स सिद्धार्थ बासु  और होस्ट अमिताभ बच्चन ने इसको लेकर माफी मांगी है. बॉलीवुड के मेगास्टार अमिताभ बच्चन (Amitabh Bachchan) ने अपने ट्विटर हैंडल से लिखा, 'हमारा अपमान करने का कोई इरादा नहीं था. अगर किसी की भी भावनाओं को ठेस लगी हो तो इसके लिए हमें माफ करें.' अमिताभ बच्चन के इस ट्वीट पर लोग खूब रिएक्ट रहे हैं.

बता दें, यह विवाद उस समय खड़ा हुआ जब कार्यक्रम के प्रस्तोता अभिनेता अमिताभ बच्चन (Amitabh Bachchan) ने मुगल शासक औरंगजेब के समकालिकों के बारे में एक सवाल पूछा. चार विकल्पों में छत्रपति शिवाजी का उल्लेख शिवाजी (Shivaji) के तौर पर किया गया था जबकि अन्य विकल्प महाराणा प्रताप, राणा सांगा और महाराजा रंजीत सिंह थे. शिवाजी के नाम का इस तरह संदर्भ देने से गुस्साए कई लोगों ने सोशल मीडिया पर सोनी टीवी की आलोचना की और माफी मांगने को कहा.